হাতিয়ার বিভিন্ন সংগঠন থেকে প্রকাশিত ম্যাগাজিন, সাবেক উপজেলা ম্যাজিস্ট্রেট মোহাম্মদ আমীন রচিত '' বই ও দ্বীপের প্রবীণদের কাছ থেকে হাতিয়ার ইতিহাস সম্পর্কে জানা গেছে, আনুমানিক খ্রিস্টপূর্ব ১৫০০ শতাব্দীর দিকে বঙ্গোপসাগর আর মেঘনার মোহনায় গড়ে ওঠা সবুজে ঘেরা দ্বীপটি মানুষের নজরে আসে। কিংবদন্তি রয়েছে, পঞ্চদশ শতাব্দীর শেষভাগে বার আউলিয়া নামে খ্যাত বারজন আউলিয়া মাছের পিঠে সওয়ার হয়ে বাগদাদ থেকে চট্টগ্রাম যাওয়ার পথে হাতিয়ায় বিশ্রাম নিয়েছিলেন।বিশ্রামকালে সন্দ্বীপ-হাতিয়ার অনেক মানুষ তাদের হাতে ইসলাম গ্রহণ করেছিলেন। হজরত সুলতান ইব্রাহীম বলখি মাহীসাওয়ারও মাছের পিঠে চড়ে হাতিয়ায় এসেছিলেন। বিখ্যাত সাধক বায়েজিদ বোস্তামী এবং হজরত শাহ আলী বোগদাদি হাতিয়ায় কিছুদিন অবস্থান করেছিলেন। এর পর থেকে হাতিয়ায় প্রচুর আরব সাধক এসেছিলেন। সর্বশেষ একাদশ শতাব্দীর মধ্যভাগে ইখতিয়ার উদ্দিন মোহাম্মদ বখতিয়ার খিলজির বঙ্গ বিজয়ের চারশ’ বছর আগে ৭ম শতাব্দীতে কিছু আরব বণিক ধর্ম প্রচারের জন্য সমুদ্রপথে চট্টগ্রামে যাওয়ার সময় মনোরম এই দ্বীপটির প্রতি আকৃষ্ট হয়ে দ্বীপে কিছুকাল অবস্থান করেন। এসব আরব বণিক ও সাধক দ্বীপে বসবাসরত সাধারণ মানুষদের মাঝে ইসলাম প্রচার করেন।

হাতিয়ার জাতি গোষ্টি নিয়ে তেমন কোন গবেষনা হয়নি ড. মোহাম্মদ আমিন ছাড়া।তিনি বলেছেন হাতিয়ার আদি জাতি গোষ্টি কিরাত।কিন্তু আমার গবেষনা ও নৃতাত্ত্বিক পর্যবেক্ষন থেকে বলছে হাতিয়ার আদি জাতি গোষ্টি অস্ট্রিক।অস্ট্রালয়েড বা অস্ট্রিক ভাষী জাতি গোষ্টি ষাট হাজার বৎসর বা ১ লক্ষ বৎসর পূর্বে আফ্রিকার যাযাবর ও শিকারী শ্রেনীর মানুষ এডেন ও লোহিত সাগর পাড়ি দিয়ে ক্রমাগত উপকূল বেয়ে দক্ষিন পূর্ব এশিয়ায় বিচরন করে অস্ট্রেলিয়া পর্যন্ত বিচরন করে ছিল।তাই এরা এশিয় অস্ট্রিক জাতি গোষ্টির অন্তভূক্ত।এদের দীর্ঘ মুন্ডু,কৃষ্ণকায় দেহ রয়েছে,এদের চুল সোজা,ঢেউ খেলানো ও ভেড়ার চুলের মত কোঁকড়ানো।মিলেনেশিয়াদের ক্ষেত্রে চুল সোজা।উপমহাদেশে এদের অবস্হান পশ্চিম বঙ্গ হতে পূর্বে আসাম পর্যন্ত বিস্তৃত।প্রস্তর যুগে এরা গাছের ডাল পালা দিয়ে অস্ত্র বানাতো এবং ব্রোঞ্জের ব্যবহার জানতনা বলে এদের সভ্যতার বস্তুগত প্রমান মেলে না।

এরাই উপমহাদেশে প্রথম সভ্যতা ও বসতি স্হাপন করেছিল পরবর্তীতে প্রথম চাষাবাদ ও গুড় তৈরীর কৌশল আয়ত্ত করে ।এরা শান্তিপূর্ণ ভাবে বসবাস করত কাউকে বিতাড়িত করেনি এবং আর্যদের সাথে সহবস্থান করেছিল।দূর্ঘম জমিকে পতিত জমিতে পরিনত করেছিল এবং বনের পশুকে পোষ মানিয়ে ছিল।নীহারঞ্জন রায়ের মতে সুন্দর বনের মৎস্য শিকারী, ময়মনসিংহ, যশোর ও নিম্ম বঙ্গের কিছু মানুষের মধ্যে কৃষ্ণকায় দেহ,শ্যাম বর্ণ,উণাবৎ কেশের উপস্হিতি অস্ট্রিক জাতির উপস্হিতি প্রমান করে।

আর্যদের আগমনের পূর্বেই উত্তর-পূর্ব ভারত ছিল মঙ্গোলীয় জাতীর আবাসস্হ,এরাই মূলত কিরাত জাতি হিসেবে পরিচিত।অর্থাৎ এরা মঙ্গোলীয় নরগোষ্ঠীর অন্তভূক্ত।মহাভারত ও রামায়নের যোগিনীতন্ত্রে কিরাতের দেশকে প্রাগজ্যোতিশপুর বলে আখ্যাহিত করা হয়েছে এবং এরা আসামের গিরিপথ অতিক্রম করে উত্তরে হিমালয়,দক্ষিনে ভারত মহাসাগর,পূর্বে মনিপুর,ত্রিপুরা ও পার্বত্য চট্টগ্রামের জঙ্গলাপূর্ন পাহাড়ের মধ্যে অবস্হান করেছিল। 

প্রাগজ্যোতিসপুর পরবর্তীতে কামরুপ রাজ্যে রুপান্তর লাভ করে।রামায়নে কিরাত সম্পর্কে বলা হয়েছে ব্রক্ষপুত্রের তীরে(ময়মনসিংহ) কনক চাপার মত দেহ জাতিই কিরাত।এদের স্হান ও ভাষার মধ্যে চীনা ভাষার প্রভাব রয়েছে।এদের বিভক্তি জাতি গুলো হল রাজবংশী,কোচ,মেচ ও চাকমা।সার্জন জেমস টেইলর মনে করেন এ জাতি কামরুপ রাজ্যর দক্ষিন ও পশ্চিমে বুড়িগঙ্গা, ধলেশ্বরী ও যমুনা পর্যন্ত বিস্তার লাভ করেছে।ড.সিরাজুল ইসলাম ও জেমস টেইলরকে সমর্থন করেন।উপরে আলোচনা হতে হাতিয়ার মানুষের কোন চারিত্রিক বৈশিষ্ট খুঁজে পাওয়া যাচ্ছে না। তাই কিরাত নয় অস্ট্রিকই হাতিয়ার আদি জাতি গোষ্টী।।

প্রশাসনিক এলাকা
মধ্যযুগের ইতিহাস
ইতিহাস
ইসলাম প্রচার